b'\n_START_ARTICLE_\nDegu\xc4\x8di\xc5\xb3 herbas (\xc5\xa0ilut\xc4\x97)\n_START_SECTION_\nApra\xc5\xa1as\n_START_PARAGRAPH_\nRaudoname skydo lauke prie stilizuoto \xc5\xbealio augan\xc4\x8dio medelio \xc5\xbealia skydo pap\xc4\x97de \xc5\xbeingsniuoja auksinis elnias su sidabriniais ragais ir akimi.\n_START_SECTION_\nIstorija\n_START_PARAGRAPH_\nDegu\xc4\x8diams istorinis herbas buvo suteiktas 1792 m. gegu\xc5\xbe\xc4\x97s 15 d. Atkuriant herb\xc4\x85, i\xc5\xa1kilo problema d\xc4\x97l vaizduojamo objekto \xe2\x80\x93 panaudoti elni\xc4\x85 ar bried\xc4\xaf. Bet buvo nuspr\xc4\x99sta pavaizduoti elni\xc4\x85._NEWLINE_Naujasis Degu\xc4\x8di\xc5\xb3 herbas buvo patvirtintas Lietuvos Respublikos Prezidento 2006 m. lapkri\xc4\x8dio 30 d.'